Charlotte Berta Bühler
Store norske leksikon,Psykologi,Psykologiens historie
Charlotte Berta Bühler, født Malachovsky, var en tysk-amerikansk psykolog. Hun var gift med Karl Bühler.
Bühler var professor i psykologi og pedagogikk ved Universität Wien i perioden 1929–1938. Hun ble i årene 1939–1940 konstituert som professor i pedagogikk ved Norges Lærerhøgskole og fra våren 1940 i USA. Hun er kjent for en rekke utviklingspsykologiske arbeider om barn og ungdom.I USA arbeidet hun ved siden av klinisk praksis med utviklingspsykologiske studier over middelaldrende og eldre mennesker. Charlotte Bühler regnes som en av grunnleggerne av moderne humanistisk psykologi, og var aktivt medlem i oppbyggingen av den amerikanske foreningen for humanistisk psykologi i 1960- og 1970-årene.Hun utgav, sammen med Melanie Allen, Introduction to Humanistic Psychology i 1972. På norsk ble Fra barndom til alderdom : Utviklingspsykologi utgitt i 1938. Les mer i Store norske leksikon Psykologiens historie Psykologi Pedagogikk Utviklingspsykologiske Humanistisk psykologi